19/07/2010 | Administración LocalMunicipal
Dodro
Anuncio relativo á aprobación definitiva da ordenanza reguladora do uso e funcionamento da pista de pádel de Lestrobe

A presente ordenanza reguladora ten como obxecto establecer as normas de funcionamento da pista de pádel municipal de Lestrobe, pretendendo unha mellor distribución ou racionalización de uso dos espazos e tempo das mesmas. O obxectivo da pista de pádel e dos servizos que se ofertan é fomentar o deporte e a actividade física, favorecendo o desenvolvemento integral dos cidadáns e promovendo o asociacionismo. A titularidade das pistas é do Concello de Dodro, quen poderá xestionalas directa ou indirectamente a través dos procedementos contidos na lexislación de contratos das administracións públicas. Consideraranse usuarios dos servizos das instalacións as persoas físicas e clubs deportivos ou entidades que as utilicen para practicar este deporte. No caso de que os usuarios sexan menores de idade, e para aqueles trámites que sexa preciso, deberán ser representados polos seus pais ou titores. ·Aluguer da pista de pádel a particulares ·Aluguer da pista a monitores titulados mediante convenio co concello ·Aluguer a clubs, federacións, asociacións, etc. A pista de pádel permanecerá aberta ininterrompidamente. O pago dos servizos polos usuarios realizarase mediante o abono anticipado da tarifa correspondente aos servizos demandados. As tarifas a pagar polos usuarios serán as establecidas na Ordenanza fiscal reguladora da taxa pola utilización da pista de pádel de Lestrobe. Terán prioridade de uso das instalacións: • Aquelas actividades que organice como propias o Concello de Dodro • Os clubs, entidades ou asociacións que promocionen o deporte base, a través das escolas deportivas, xogos escolares ou competición federada adecuada a estas idades. • A competición federada, na que participen os clubs legalmente constituídos, con domicilio en Dodro. • Os monitores particulares con titulación adecuada para impartir clases de pádel, mediante acordo ou convenio co Concello de Dodro. O resto de solicitudes que se realicen deberán adecuarse aos días e horas dispoñibles.1 Os usuarios teñen dereito a usar as pistas conforme á súa natureza, ás actividades autorizadas, ás normas federativas e ás de esta Ordenanza que regulamentan o seu uso.2 Calquera usuario ten dereito a formular as reclamacións e suxestións que estime pertinentes ante a persoa que estea ao cargo da pista.1 Facer un uso correcto das instalacións deportivas e do material existente nas mesmas.2 Atender as indicacións e as ordes dadas polos responsables dos servizos en canto á utilización das instalacións, material e ao desenvolvemento das actividades programadas.3 Pagamento das tarifas establecidas.4 Manter en todo momento un trato digno e respectuoso cara os responsables do servizo e demais usuarios das instalacións.5 Gardar o necesario respecto ás instalacións e a todos os seus elementos evitando roturas, malos usos, deterioro, etc.6 Usar a pista para o deporte específico para o que está deseñada, estando totalmente prohibido practicar outros deportes.7 Non permitir a entrada de animais.8 Non fumar, non comer froitos secos ou calquera outra cousa que poida manchar a pista.9 Non consumir bebidas alcohólicas nin calquera outro tipo de estupefacientes no recinto.10 Non se poderán introducir elementos, deportivos ou non, que prexudiquen ou danen o pavimento deportivo.11 Utilizar calzado e vestimenta deportiva adecuados á actividade que se vai a desenvolver.12 Os auxiliares ou acompañantes dos deportistas deberán ocupar o exterior da pista.13 Non acumular roupa, bolsas, mochilas, etc., na pista.14 Respectar as normas particulares do xogo así como as básicas de comportamento e xogo limpo.15 Na pista só deben permanecer as persoas que están participando no xogo (4 persoas, como máximo) 16 O cambio de campo deberase facer polas portas e nunca por enriba da rede.1. O Concello disporá o necesario para que sexa colocado un exemplar do regulamento nun lugar visible ou de fácil visualización en referencia ás normas básicas de cumprimento do bo uso das instalacións.2. O persoal contratado será quen atenda en primeira instancia as suxestións, queixas ou reclamacións en todo o relativo ao funcionamento da instalación, que efectúen os usuarios das mesmas.3. O Concello non se fará responsable dos accidentes que ocorran debido ao mal uso das instalacións.4. As persoas menores de 14 anos deberán acceder á pista acompañados por unha persoa maior de idade, que se fai responsable do mesmo, así como do seu comportamento e da súa seguridade.5. O Concello terá a potestade de organizar todo tipo de actividades, dispoñendo para iso do espazo e horarios precisos.1. O uso da pista será en módulos de 90 minutos.2. Para facer a reserva, é necesario acudir ao Departamento de deportes do Concello de Dodro en horario de oficina, para solicitar e realizar posteriormente o pago da cota correspondente de acordo ás taxas reguladas pola ordenanza fiscal.3. Unha vez efectuado o pagamento e presentado o debido comprobante no Departamento de deportes, entregaráselle unha acreditación ao usuario para que poida xustificar a súa reserva.4. Cada usuario só poderá facer unha reserva de dous módulos semanais. Non podendo ser estes de maneira consecutiva. Exceptuando os casos nos que exista unha baixa ocupación.5. Os menores de idade non poderán realizar unha reserva ao seu nome.6. A persoa que realice a reserva será a responsable ante o Departamento de deportes de calquera deterioro ou dano nas instalacións.1. A persoa que fixo a reserva da pista deberá presentarse no horario que solicitou e acudirá co xustificante que adquiriu no Departamento de deportes.2. Deberase cumprir o horario acordado abandonando a pista cando remate a duración do módulo. En maior medida, cando a continuación haxa outra reserva.3. A non utilización da pista deberase comunicar con antelación suficiente e en horario de oficina no Departamento de deportes, para que se poida modificar a data e horario de reserva na medida que sexa posible.4. A modificación que se realice farase sempre dentro das opcións que teña dispoñibles o Departamento de deportes. Consideraranse infraccións, o incumprimento total ou parcial das obrigas contidas no presente regulamento. Son infraccións leves: a) Non amosar a debida dilixencia no uso do material. b) Non atender as indicacións e as ordes dadas polos responsables do servizo. Son infraccións graves: a) Causar de forma intencionada danos na instalación ou material da mesma. b) Provocar altercados co resto dos usuarios. Son infraccións moi graves: a) O deterioro grave e relevante da instalación e do material da mesma. b) O comportamento indebido no desenvolvemento das actividades, contravindo as normas de funcionamento, faltas de respecto e agresións físicas ou verbais, tanto ao persoal encargado como aos demais usuarios. Os responsables civís subsidiarios das infraccións, no caso dos menores de idade, serán os pais ou titores dos usuarios menores.1. As infraccións leves serán sancionadas coa perda do dereito ao uso das instalacións por un prazo non superior a 15 días.2. As infraccións graves serán sancionadas coa perda do dereito ao uso das instalacións por un prazo de 15 a 60 días.3. As infraccións moi graves serán sancionadas coa perda do dereito ao uso das instalacións por un prazo de 60 días a un ano, levando emparellada sempre a obriga de indemnizar os danos causados. A presente ordenanza entrará en vigor unha vez aprobada definitivamente e publicado o seu texto íntegro e transcorrido o prazo establecido no artigo 65.2 da Lei 7/1985, do 2 de abril, reguladora das bases do réxime local. SEGUNDO. Dar ao expediente a tramitación e publicidade preceptiva, mediante exposición da mesma no taboleiro de anuncios deste Concello e no Boletín Oficial da Provincia, polo prazo de trinta días hábiles, dentro dos cales os interesados poderán examinalo e formular as reclamacións que estimen oportunas. TERCEIRO. Considerar, no suposto de que non se presentasen reclamacións ao expediente, no prazo anteriormente indicado, que o acordo é definitivo, en base o artigo 17.3 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Dodro, 9 de xullo de 2010 O alcalde Asdo. Arturo Díaz Díaz